Here is a page extracted from Wikipedia that may contain CSS, HTML, and a lot of unformatted text.

Title: مبارك لبكاي
Content: مبارك لبكاي، معروف بـ "سي لبكاي" لي سيمتو ف لحقيقة هي مبارك بن مصطفى لبكاي لهبيل، تولد ف 18 أبريل 1907 فبركان ومات نهار 12 أبريل 1961 فرباط، كان سياسي ؤ عسكري مغريبي.

حياتو 
مبارك لبكاي تولد ف قبيلة بني عتيق (اث حتيݣ) ف بني يزناسن نهار 18 أبريل 1907، بضبط فمدينة بركان. قرا ف "مدرسة بركان" لي راها تتسمى درك ثانوية أبي الخير وكاينة فمدينة بركان  وزاد قرأ ف لمدرسة لعسكرية ديال مكناس ودخل ل لجيش لفرانساوي، ؤشارك معاهوم ف لحرب لعالامية تانية ؤطلع لݣراد ديال ليوطنون-كولونيل. ف لحرب، لبكاي تصاب ب جروح خطيرة ؤمشات ليه رجل ف واحد لمهمة ف فرانصا. مور لحرب، ولا باشا ديال صفرو، ؤقدم ستيقالتو ف 1953 ملي فرانصا نفات سلطان محمد بن يوسف. لبكاي كان عنصر مهم ف لمفاوضات معا فرانصا باش يرجع سلطان ف نونبر 1955.

ف 7 دجنبر 1955 تعين لبكاي رايس د أول حوكومة ف تاريخ لبلاد، ؤكمل لمفاوضات معا فرانصا لي خلات لمغريب ياخد ستيقلال ديالو ف2 مارس 1956، ؤبقا رايس د لوزارة حتال 15 أبريل 1958 ملي حيزب ستيقلال شكل حوكومة جديدة. لبكاي عاود رجع ف ماي 1960 ل لحوكومة لي رئسها لماليك محمد لخاميس، وخدا فيها منصب ديال وزير داخيلية حتا مات ب سكتة قلبية نهار 12 أبريل 1961 ف رباط وكان عندو 53 عام.

عيون لكلام 

زيادة 1907
وفيات 1961
سياسي مغريبي
عسكري مغريبي
وزير داخلية د لمغريب
بيوغرافيا د رجال
وزير أول مغريبي
مقالات فيها مصدر و 3000 بايت
ناس تزادو ف بركان
ناس د صفرو
ناس توفاو ف الرباط
ناس د بركان